b'\n_START_ARTICLE_\nLibrary of Congress Control Number\n_START_PARAGRAPH_\nLibrary of Congress Control Number (LCCN, dobesedno Kontrolna \xc5\xa1tevilka Kongresne knji\xc5\xbenice) je serijski identifikator za katalo\xc5\xa1ki vnos v ameri\xc5\xa1ki Kongresni knji\xc5\xbenici. \xc5\xa0tevilka je le edinstven identifikator, ki ne opisuje vsebine zapisa, niti nima zveze s klasifikacijo Kongresne knji\xc5\xbenice._NEWLINE_V osnovni obliki je identifikator sestavljen iz \xc5\xa1tevk, ki ozna\xc4\x8dujejo letnico in serijsko \xc5\xa1tevilko. Letnica ima dve \xc5\xa1tevki za leta med 1898 in 2000 ter \xc5\xa1tiri za leta od 2001 dalje, sledi jim \xc5\xa1est \xc5\xa1tevk niza, po potrebi z vodilnimi ni\xc4\x8dlami. Dvoumne letnice po tem sistemu (1898/1998, 1899/1999 in 1900/2000) se razlo\xc4\x8dujejo po velikosti serijske \xc5\xa1tevilke. Obi\xc4\x8dajno je identifikator natisnjen z vezajem med letnico in serijsko \xc5\xa1tevilko, vendar Kongresna knji\xc5\xbenica to odsvetuje. Starej\xc5\xa1i vnosi lahko vsebujejo tudi \xc5\xa1tevil\xc4\x8dne ali \xc4\x8drkovne predpone in pripone, ki so sedaj opu\xc5\xa1\xc4\x8dene.'